یورددیشی تورکلر و اقربا توپلولوقلار (یتب) باشقانی عبدالله ارن، اؤزبکیستان‌دان داها چوخ اؤیرنجینین تورکییه‌ده تحصیل آلماسی لازیم اولدوغونو سؤیله‌دی.
ارن و برابرین‌ده‌کی هیات، داشکند‌ده‌کی گؤروشمه لری چرچیوه‌سینده اؤزبکیستان یوکسک تحصیل باخانی اینام مجیدوو طرفین‌دن قبول ائدیلدی.
قبول‌دا، اؤزبک باخانا تورکییه بورسلاری پروگرامی حاقین‌دا بیلگی وئره‌ن ارن، اؤزبکیستان ایله تحصیل ساحه‌سین‌ده‌کی ایلیشکی‌لری داها دا گلیشدیرمک ایستدیکلرینی ایفاده ائد‌رک، تورکییه‌ده ۱۷۰ اؤلکه‌دن ۱۷۰ مین اولوسلارآراسی اؤیرنجینین یوکسک اؤیرنیم ساحه‌سین‌ده تحصیل گؤردویونو، بونون ۱۶ مینینین تورکییه بورسلاری اؤیرنجیلرین‌دن میدانا گلدیگینی بیلدیردی.
تورکییه بورسلاری پروگرامی اوچون بو ایل ۱۷۰ اؤلکه‌دن ۱۵۰ مین مراجعت ائدیلدیگینی خاطیرلادان ارن، گله‌جک ایللرده یوکسک تحصیل باخانلیغی ایله ائدیله‌جک اورتاق تانیتیم فعالیتلری ایله اؤزبکیستاندان باش‌وورو و بورسلو اؤیرنجی ساییسینی آرتیرماغی هدفلدیکلرینی وورغولادی.
ارن، هله تورکییه‌ده ۱۵۰سی بورسلو ۱۰۰۰دن چوخ اؤزبک اؤیرنجینین تحصیل آلدیغینی خاطیرلاداراق،
"دوست و قارداش اؤزبکیستاندان داها چوخ اؤیرنجینین تورکییه‌ده تحصیل آلماسینی ایسته‌‌ییریک" دئیه دانیشدی.
مجیدوو دا تورکییه بورسلری پروگرامینین دونیانین ان قابساملی بورسلاری آراسین‌دا یئر آلدیغینا دقت چکه‌رک، اؤزبک گنجلرین تورکییه‌ده تحصیل آلما‌سینی ایسته‌دیکلرینین وورغولادی.
گؤروشمه‌ده، اؤزبکیستان ایله تورکییه آراسین‌دا عالی تحصیل ساحه‌سین‌ده ایش بیرلیگی ائدیلمه‌سی قونوسون‌دا آنلاشما اولدو.
